# הארי המזוהם

הארי המזוהם
Dirty Harry|  |
| עטיפת ה-DVD של הסרט |
|
בימוי |
דון סיגל  |
|
הופק בידי |
דון סיגל |
|
תסריט |
הארי ג'וליאן פינק, טרנס מאליק, ג'ון מיליוס, דין ריזנר, ר.מ'. פינק  |
|
עריכה |
קארל פינגיטור |
|
שחקנים ראשיים |
קלינט איסטווד אנדי רובינסון הארי גוורדינו רני סנטוני ג'ון ורנון |
|
מוזיקה |
לאלו שיפרין |
|
צילום |
ברוס סרטיס  |
|
מדינה | ארצות הברית ארצות הברית |
|
חברת הפקה |
Malpaso Productions האחים וורנר |
|
חברה מפיצה |
האחים וורנר |
|
הקרנת בכורה | ארצות הברית 23 בדצמבר 1971 |
|
משך הקרנה |
102 דקות |
|
שפת הסרט |
אנגלית |
|
סוגה |
מותחן פשע, סרט פעולה, מותחן אקשן, סרט ויגילנטה  |
|
מקום התרחשות |
סן פרנסיסקו  |
|
תקציב |
4 מיליון דולר |
|
הכנסות |
$35,976,000 |
|
הכנסות באתר מוג'ו |  dirtyharry |
|
סרט הבא |
הארי המזוהם: כוח המגנום |
|
אתר רשמי |
| **דף הסרט ב־IMDb** |
|   |

**הארי המזוהם** (באנגלית: **Dirty Harry**) הוא סרט אמריקאי מז'אנר הפעולה והמתח משנת 1971, שבוים על ידי דון סיגל, בכיכובו של קלינט איסטווד.

איסטווד מגלם בסרט שוטר קשוח בשם הארי, הפועל נגד המערכת. במהלך הסרט הוא רודף אחרי סקורפיו, רוצח סדרתי בסן פרנסיסקו.

הסרט נודע, בין השאר, באמירה המפורסמת "you've gotta ask yourself one question: "Do I feel lucky?" Well, do ya, punk?‎", שפירושה: "אתה מרגיש בר-מזל, פרחח?".

בשנת 2012 הסרט נבחר לשימור בארכיון הסרטים הלאומי של ארצות הברית.

## עלילת הסרט

הסרט מתמקד בהארי קלהאן - שוטר ותיק יחסית שלרוב לא בוחל באמצעים כדי לעצור פושעים, בניגוד לחבריו השוטרים ולאתיקה המשטרתית. העלילה מתחילה כאשר אדם מסתורי הורג אישה ללא כל סיבה, באמצעות רובה צלפים. הוא שולח מכתב לראש העיר שבו הוא מבקש 100,000 דולר אמריקני או שהוא יהרוג אדם נוסף בכל יום. כדי לתפוס את הרוצח הקורא לעצמו "סקורפיו" (עקרב), מגייסים את הארי ושותפו, שמצליחים לסכל חלק מניסיונות הרצח הנוספים שלו (שגם בהם הוא השתמש ברובה צלפים) אבל בכל זאת הוא מצליח לרצוח מספר אנשים נוספים. בעקבות המצוד אחריו הרוצח מכפיל את הסכום שהוא דורש או שהוא יקבור בעודה חיה נערה שהוא חטף.

בעקבות החשש לגורל הנערה המשטרה מחליטה לשלוח את הארי לבדו עם הכסף עבור הרוצח. גונזלס, שותפו של הארי, נתן לו מכשיר ציתות על מנת שיוכל לעקוב אחרי הארי למקום המפגש בתקווה לתפוס את הרוצח. הצלף מתעמת עם הארי שמצליח לדקור אותו ברגלו, ובורח ללא הכסף. הרוצח לא מגלה להם איפה נמצאת הנערה, אבל הארי מצליח לאתר את הרוצח בעזרת רופא שטיפל ברגל הפצועה של סקורפיו. הארי עוצר את הרוצח ומענה אותו עד שהוא מספר לו איפה נמצאת הנערה, אבל לא מגיע אליה בזמן ומוצא אותה מתה. בנוסף, בעקבות עינוי הרוצח ומכיוון שהשוטרים לא חיכו לצו, המשטרה לא יכולה לעצור את הרוצח ונראה להארי שהרוצח התחמק.

הארי מחליט לעקוב אחר הרוצח בזמנו החופשי, עד שהרוצח פונה לתקשורת ומספר להם שהארי עינה אותו ועוקב אחריו, והארי נאלץ להפסיק לעקוב אחריו. אחרי זמן קצר הרוצח מחליט לקחת אוטובוס של ילדים כבני ערובה ולבקש כופר תמורתם, שכולל מטוס סילון, או שירצח אותם. ראש העיר מסכים לשלם את הכופר אבל הארי מסרב הפעם להיות מי שיתן לו את הכסף, ומחליט לרדוף אחר הרוצח בעצמו. הארי מחכה לאוטובוס וקופץ על גגו, קרב יריות מתפתח והארי מצליח להרוג את הרוצח ולהציל את בני הערובה. בסוף הסרט הארי זורק את התג שלו, בגלל נכונותה של המשטרה וראש העיר לתת לרוצח לברוח ללא עונש. סצנה זו היא סצנת מחווה לסצנה זהה מהסרט "בצהרי היום" משנת 1952.

## שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| קלינט איסטווד | הארי קלהאן | מפקח במחלק רצח, שוטר ותיק במשטרת סן פרנסיסקו אשר רודף אחר סקורפיו והגיבור הראשי בסרט. |
| אנדי רובינסון | סקורפיו / צ'ארלס דייוויס | הרוצח המסתורי שמאיים על העיר והורג נשים בעזרת רובה צלפים והנבל הראשי של הסרט. |

## קבלה בציבור והשפעה

### הכנסות

הסרט היה הסרט החמישי בהכנסות בשנה בה יצא לאקרנים. בסך הכול הסרט הרוויח 36 מיליון דולר, מה שהופך אותו להצלחה פיננסית אדירה, בהתחשב בתקציבו - 4 מיליון דולר בלבד.

### השפעה וקבלה בציבור

כשיצא הסרט, הוא גרם למחלוקות רבות בציבור על השימוש באלימות על מסכי הקולנוע (באותה שנה נשבר שיא של אלימות בקולנוע עם צאת הסרט יחד עם הסרטים "תפוז מכני" ו"כלבי הקש", אשר גם בהם יש אלימות גרפית רבה). בנוסף, התקיימה מחאה פמיניסטית כנגד הסרט.

דמותו הקשוחה והצינית של קלאהן השפיעה והגדירה את תפקידיו של השחקן הראשי קלינט איסטווד בעשורים שבאו לאחר הסרט.

הסרט נחשב למשפיע מאוד בז'אנר סרטי המשטרה והפשע. מבקר הסרטים הידוע רוג'ר איברט אמר על הסרט כי ”הארי המזוהם הוא דוגמה טובה מאוד של ז'אנר השוטרים והרוצחים”.

בשנה שלאחר הסרט חלה עלייה רבה במכירות של דגם האקדח של קלאהן, 44. מגנום, והוא נחשב לנשק השני בפופולריות שלו, אחרי החרבות מסרטי "מלחמת הכוכבים" (על פי סקר של חברת ההפקה פוקס המאה ה-20 שנערך בשנת 2008).

בשנת 2008 הסרט נבחר לאחד מ-500 הסרטים הטובים ביותר בכל הזמנים, על פי מגזין אמפייר.

באתר Rotten Tomatoes קיבל הסרט ציון של 95%.

בשנת 2014 הסרט זכה למקום ה-78 ברשימת סרטי הפעולה הטובים של כל הזמנים, אשר נערכה על ידי מגזין Time Out.

## מוזיקה

את המוזיקה לסרט כתב והלחין לאלו שיפרין, מלחין שעבד כבר שנים עם דון סיגל. בפס הקול ניכרות השפעות רבות של ג'אז, מוזיקה קלאסית ורוק פסיכדלי.

## סרטי המשך

הסרט זכה להצלחה רבה, ובעקבותיו צולמו ארבעה סרטי המשך. את השלישי שבהם ביים קלינט איסטווד עצמו. הסרטים הם:

* הארי המזוהם: כוח המגנום (Dirty Harry: Magnum Force) -‏ 1973
* הארי המזוהם: בכוח החוק (Dirty Harry: The enforcer) -‏ 1976
* הארי המזוהם: מכת פתע (Dirty Harry: Sudden Impact) -‏ 1983
* הארי המזוהם: משחק המוות (Dirty Harry: The Dead Pool) -‏ 1988

## קישורים חיצוניים

* אתר האינטרנט הרשמי של הארי המזוהם (באנגלית)

* "הארי המזוהם", במסד הנתונים הקולנועיים IMDb (באנגלית)

* "הארי המזוהם", באתר AllMovie (באנגלית)

* "הארי המזוהם", באתר Rotten Tomatoes (באנגלית)

* "הארי המזוהם", באתר Box Office Mojo (באנגלית)

* "הארי המזוהם", באתר Metacritic (באנגלית)

* "הארי המזוהם", באתר אידיבי

* "הארי המזוהם", במסד הנתונים הקולנועיים KinoPoisk (ברוסית)